ai4bharat/Pralekha huggingface dataset:
सूचना और प्रसारण मंत्रालय
डीडी फ्री डिश की संख्या 40 मिलियन परिवारों के पार पहुँची: ईवाई फिक्की एमई रिपोर्ट 2021
डीडी फ्री डिश ने अपनी तेज विकास गति को जारी रखा है और ईवाई फिक्की मीडिया एंटरटेनमेंट रिपोर्ट,2021 के अनुसार इसके ग्राहकों की संख्या 40 मिलियन से ज्यादा हो गयी है। विकास की इस तेज गति के कारण हैं – किफायती टेलीविजन सेट, आर्थिक मुद्दे,डीडी रेट्रो चैनल का लॉन्च और फ्री डिश प्लेटफॉर्म पर बड़े प्रसारकों की वापसी।डीडी फ्री डिश, घर में एक दूसरा सेट टॉप बॉक्स बन गया है और कुछ मामलों में जब टेलीविजन पर कोई बड़ा कार्यक्रम नहीं होता है, तो इसका उपयोग किया जाता है। फ्री डिश वितरकों ने बिक्री में साल दर साल वृद्धि का उल्लेख किया है और चीन में निर्मित चिपसेट की कमी के कारण, मांग में को पूरा करने में अपनी असमर्थता जताई है। जिन परिवारों के पास टेलीविजन है, उनकी संख्या में 2025 तक 5 प्रतिशत से अधिक की वृद्धि जारी रहेगी।यह वृद्धिकनेक्टेड टीवी के कारण होगी, जिसकी संख्या 2025 तक 40 मिलियन और डीडी फ्री डिश की संख्या 50 मिलियन को पार कर सकती है।
डीडी फ्री डिश, प्रसार भारती की एक मल्टी-चैनल फ्री-टू-एयर डायरेक्ट टू होम  सेवा है। डीडी फ्री डिश का प्राथमिक उद्देश्य, बिना किसी शुल्क के लोगों को गुणवत्तापूर्ण मनोरंजन और जानकारी उपलब्ध कराने के लिए एक वैकल्पिक और किफायती मंच प्रदान करना है।
वर्तमान में डीडी फ्री डिश में 161 टीवी चैनल शामिल हैं, जिनमें 91 दूरदर्शन चैनल , 70 निजी चैनल और 48 रेडियो चैनल हैं। 1 अप्रैल, 2021 से डीडी फ्री डिश निजी टीवी चैनल बुके में 10 हिंदी जीईसी, 15 हिंदी फिल्म, 6 संगीत, 20 समाचार, 8 भोजपुरी, 3 भक्ति और 2 विदेशी चैनल शामिल होंगे। डीडी फ्री डिश का वर्तमान में उन्नयन किया जा रहा है और मई,2021 तक इसके बुके में कुछ और चैनलों के जुड़ने की उम्मीद है। हाल ही में एक ऑनलाइन वेब एप भी जारी किया गया है, जिसके जरिये उपभोक्ताडीडी फ्री डिश सेट टॉप बॉक्स के निकटतम डीलरको ढूँढ सकते हैं।
मार्च, 2021 में जारी भारतीय मीडिया और मनोरंजन  क्षेत्र पर फिक्की-ईवाई रिपोर्ट, 2021;डिजिटल इंफ्रास्ट्रक्चर के विकास तथा डिजिटल मीडिया को तेजी से अपनाने के कारण मांग में हुए बदलाव के सन्दर्भ में एम एंड ई के प्रत्येक खंड अर्थात टीवी, रेडियो, प्रिंट, डिजिटल आदि केवर्तमान और भविष्य के विकास परिदृश्य को दर्शाती है।
एमजी / एएम / जेके
(Visitor Counter : 306
प्रधानमंत्री कार्यालय
राष्ट्र को आगे ले जाने हेतु महिलाओं के नेतृत्व वाला विकास आवश्यक: स्वतंत्रता दिवस पर प्रधानमंत्री के उद्गार
प्रधानमंत्री श्री नरेन्द्र मोदी ने आज 77वें स्वतंत्रता दिवस के अवसर पर ऐतिहासिक लाल किले की प्राचीर से अपने संबोधन में महिलाओं के नेतृत्व वाले विकास के महत्व को रेखांकित करते हुए बताया कि राष्ट्र को आगे ले जाने के लिए यह कितना आवश्यक है। प्रधानमंत्री ने याद दिलाया कि भारत आज गर्व से कह सकता है कि नागर विमानन क्षेत्र में उसके पास सबसे अधिक महिला पायलट हैं। प्रधानमंत्री ने कहा कि चंद्रयान मिशन का नेतृत्व भी महिला वैज्ञानिक कर रही हैं।
प्रधानमंत्री ने कहा कि वह महिलाओं के नेतृत्व वाले विकास के मुद्दे को जी-20 में लेकर गए हैं और जी-20 देशों ने इसे स्वीकार किया है और वे इसके महत्व को पहचान रहे हैं।
'नारी सम्मान' का उल्लेख करते हुए प्रधानमंत्री ने अपनी एक विदेश यात्रा का अनुभव साझा किया, जहां उस देश के एक वरिष्ठ मंत्री ने उनसे जानना चाहा था कि क्या भारत में महिलाएं विज्ञान और इंजीनियरिंग की पढ़ाई करती हैं। प्रधानमंत्री ने कहा कि उन्होंने जवाब दिया कि आज हमारे देश में लड़कियां एसटीईएम  की पढ़ाई में लड़कों से आगे हैं और दुनिया की निगाहें आज हमारी इस क्षमता की ओर टिकी हैं।
पर्यावरण, वन एवं जलवायु परिवर्तन मंत्रालय
सम्पूर्ण मानवता के लिए योग अनमोल उपहार: केंद्रीय राज्यमंत्री अश्विनी चौबे
केंद्रीय पर्यावरण, वन व जलवायु परिवर्तन तथा उपभोक्ता मामले, खाद्य व सार्वजनिक वितरण राज्यमंत्री अश्विनी कुमार चौबे ने सिक्किम, गंगटोक के इनचे मोनेस्ट्री में प्रदेश के राज्यपाल गंगा प्रसाद व मुख्यमंत्री प्रेम सिंह तमांग के साथ अंतर्राष्ट्रीय योग दिवस के मौके पर योगाभ्यास किया।
उन्होंने कहा कि प्रधानमंत्री श्री नरेंद्र मोदी ने अपने प्रयासों से, संपूर्ण मानवता को भारतीय संस्कृति के इस अनमोल उपहार की स्वीकृति वैश्विक स्तर पर प्रदान करवायी है। जिसके फलस्वरूप पूरे विश्व ने योग को अपनाया है, आज योग के माध्यम से हम पूरे विश्व से जुड़ रहे हैं। और नियमित योग से हम शरीर को स्वस्थ रख सकते हैं।
प्रधानमंत्री कार्यालय
प्रधानमंत्री ने उत्तरप्रदेश वासियों को ‘उत्तरप्रदेश दिवस’ पर बधाई दी
प्रधानमंत्री श्री नरेन्द्र मोदी ने उत्तरप्रदेश वासियों को ‘उत्तरप्रदेश दिवस’ के अवसर पर बधाई दी है।
प्रधानमंत्री ने ट्वीट किया हैः
“उत्तर प्रदेश दिवस पर यहां के लोगों को ढेरों शुभकामनाएं। बीते कुछ वर्षों में राज्य के विकास ने हर किसी का ध्यान अपनी ओर खींचा है। यूपी के लोगों ने कई क्षेत्रों में मिसाल कायम की है। मैं देश की प्रगति में अहम योगदान दे रहे इस प्रदेश की निरंतर समृद्धि की कामना करता हूं।”
एमजे/एएम/एकेपी
(
विज्ञान एवं प्रौद्योगिकी मंत्रालय
जमीनी स्तर पर नवाचार गतिवर्धक कार्यक्रम  ने उद्यमशीलता, उत्पाद और बाजार विकास के साथ जमीनी नवप्रवर्तकों का समर्थन करने की घोषणा की
राष्ट्रपति भवन में चल रहे नवाचार एवं उद्यमशीलता सामारोह  2023 में जमीनी स्तर पर नवाचार गतिवर्धक कार्यक्रम  की घोषणा की गई है, ताकि उद्यमशीलता, उत्पाद और बाजार विकास के समर्थन के साथ खेती में जमीनी स्तर पर नवप्रवर्तकों  की मदद की जा सके।
11 अप्रैल, 2023 को घोषित कार्यक्रम, एनआईएफ इनक्यूबेशन एंड एंटरप्रेन्योरशिप काउंसिल  राष्ट्रीय नवप्रवर्तन संस्थान- भारत  द्वारा आयोजित एक टीबीआई और डिजिटल बिजनेस ट्रांसफ़ॉर्मेशन कंपनी पब्लिसिस सैपिएंट के बीच साझेदारी का परिणाम है। यह साझेदारी कृषि और खेती में चुनौतियों को हल करने के लिए जमीनी स्तर के नवप्रवर्तकों द्वारा नवाचारों का व्यावसायीकरण करने में मदद करेगी।
कार्यक्रम के लिए पायलट तकनीकों के रूप में, पांच अलग-अलग जमीनी नवाचारों के प्रोटोटाइप की पहचान की गई। इनमें एक काली मिर्च  थ्रेशर, कोल वेजिटेबल हारवेस्टर, मिनी दाल  मिल, क्लोव बड सेपरेटर और अखरोट  पीलर शामिल थे । इन प्रोटोटाइपों के नवप्रवर्तकों  को शुरू से आखिर तक ऊष्मायन समर्थन  प्रदान किया जाएगा, जिसमें क्षमता निर्माण, फैब्रिकेशन लैब तक पहुंच, जोखिम पूंजी और बाजार तक पहुंच और इन नवाचारों  को बाजार के लिए तैयार करने और व्यावसायीकरण के लिए आवश्यक दीर्घकालिक समर्थन शामिल है ।
एनआईएफआईईएनटीआरईसी की स्थापना वर्ष 2015 में विज्ञान और प्रौद्योगिकी विभाग  से वित्तीय सहायता के साथ तकनीकी विचारों के ऊष्मायन और व्यावसायीकरण और जमीनी स्तर के नवप्रवर्तकों, उत्कृष्ट पारंपरिक ज्ञान धारकों और देश भर के छात्रों के नवाचारों के लिए की गई थी। आयोजनकर्ता संस्थान, राष्ट्रीय नवप्रवर्तन संस्थान  भारत सरकार के विज्ञान और प्रौद्योगिकी विभाग  का एक स्वायत्त निकाय है।
यह कार्यक्रम सतत विकास लक्ष्य  9 के अनुरूप है, जिसे 2015 में संयुक्त राष्ट्र महासभा द्वारा अपनाया गया था और जिसका उद्देश्य एक लचीला बुनियादी ढाँचा बनाना, स्थायी औद्योगीकरण को बढ़ावा देना और नवाचार को बढ़ावा देना है। निफिएंट्रेसी  विभिन्न तरीकों से जमीनी स्तर पर नवप्रवर्तकों का समर्थन करना जारी रखते हुए सामाजिक और वाणिज्यिक दोनों चैनलों के माध्यम से प्रसार के माध्यम से व्यापक रूप से अपनाने का मार्ग प्रशस्त करता है।
इस अवसर पर बोलते हुए, निफिएंट्रेसी  के अध्यक्ष डॉ. गुलशन राय ने कहा, कि " यह अपनी तरह का पहला सार्वजनिक निजी भागीदारी कार्यक्रम व्यावसायीकरण और जमीनी स्तर पर नवाचारों को बढ़ाने के माध्यम से सामाजिक विकास के लिए एक उदाहरण स्थापित करेगा, जो आत्मनिर्भर भारत की दिशा में एक कदम है । “
साझेदारी पर आशा व्यक्त करते हुए, पब्लिसिस सैपिएंट इंडिया के प्रबंध निदेशक, संजय मेनन ने कहा कि "हम मानते हैं कि प्रौद्योगिकी में जीवन, समुदायों और पूरी दुनिया को बेहतर बनाने की शक्ति है। विज्ञान और प्रौद्योगिकी में बिना किसी पृष्ठभूमि के अपने जुनून से संचालित इन प्रोटोटाइप का निर्माण करने वाले लोगों के बीच नवाचार की भावना को देखकर खुशी होती है।’’
गृह मंत्रालय
गृह मंत्रालय ने भारत में फंसे लोगों के लिए घरेलू हवाई यात्रा सुविधाजनक बनाने को लॉकडाउन के दिशानिर्देशों में किया संशोधन
केन्द्रीय गृह मंत्रालय  ने कोविड-19 के खिलाफ लड़ाई में लॉकडाउन से जुड़े उपायों पर जारी दिशानिर्देशों में संशोधन किया है, जिससे भारत में फंसे लोगों के लिए घरेलू यात्रा को आसान बनाया जा सके।
हवाई अड्डों के परिचालन और यात्रियों की हवाई यात्रा के संबंध में नागर विमानन मंत्रालय द्वारा विस्तृत दिशानिर्देश जारी किए जाएंगे।
आधिकारिक दस्तावेज को देखने के लिए यहां क्लिक करें
विज्ञान एवं प्रौद्योगिकी मंत्रालय
शोधकर्ताओं ने कम तापमान पर अत्यधिक क्रिस्टलीय पाइराइट को संश्लेषित किया जो उच्च ऊर्जा घनत्व वाले सुपरकैपेसिटर बनाने के लिए उपयोगी है
शोधकर्ताओं ने कम तापमान पर अत्यधिक क्रिस्टलीय पाइराइट एफईएस2 को संश्लेषित किया है और उनका उपयोग विद्युतरासायनिक ऊर्जा भंडारण उपकरणों जैसे बैटरी और उच्च ऊर्जा घनत्व के सुपरकैपेसिटर  के निर्माण के लिए किया है।
संक्रमण धातु सल्फाइड  अकार्बनिक सामग्रियों का एक महत्वपूर्ण वर्ग है और इसका इस्तेमाल कई क्षेत्रों में होता है जिसमें बैटरी और सुपरकैपेसिटर  जैसे विद्युतरासायनिक ऊर्जा भंडारण उपकरण शामिल हैं। सॉलिड-स्टेट सिंथेटिक विधियों का उपयोग आमतौर पर उच्च तापमान पर तापानुशीतन के जरिए संबंधित धातु लवण या उनके समकक्ष ऑक्साइड से धातु सल्फाइड उत्पन्न करने के लिए किया जाता है।
हालाँकि, विज्ञान एवं प्रौद्योगिकी विभाग  के तहत एक स्वायत्त संस्थान, नैनो एवं मृदु पदार्थ विज्ञान केंद्र, बेंगलुरु में डॉ. एच.एस.एस. रामकृष्ण मैटे की देखरेख में सुश्री सावित्री विश्वनाथन द्वारा किए गए प्रयोगों ने कम तापमान पर ठोस-अवस्था संश्लेषण मार्ग के माध्यम से क्रिस्टलीय पाइराइट एफईएस2 के संश्लेषण का प्रदर्शन किया। उन्होंने इस प्रक्रिया के लिए एक मितस्थाई ऑक्सीहाइड्रॉक्साइड  पूर्ववर्ती का उपयोग किया है.
टीम ने जर्नल केमिकल कम्युनिकेशंस में प्रकाशित अपने पेपर में जानकारी दी कि पहली बार इस मध्यवर्ती ऑक्सीहाइड्रॉक्साइड को स्थिर करने और एच2एस गैस की उपस्थिति में इसे सल्फाइडेशन के लिए पूर्ववर्ती के रूप में उपयोग किया गया।
एक मितस्थाई पूर्ववर्ती का उपयोग करने से तापानुशीतन तापमान को कम करने में मदद मिली, क्योंकि एफईओओएच कम तापमान पर काफी अच्छी क्रिस्टलीयता के साथ पाइराइट एफईएस2 में परिवर्तित हो गया। किसी सल्फाइड को उनके संबंधित मितस्थाई ऑक्सीहाइड्रॉक्साइड से प्राप्त करने के इस कृत्रिम मार्ग का उपयोग ऊर्जा गहन तरीके से क्रिस्टलीय सामग्री प्राप्त करने के लिए अन्य संक्रमण धातुओं में किया जा सकता है।
उच्च-ऊर्जा घनत्व एससी के लिए इलेक्ट्रोड को संश्लेषित किए गए एफईएस2 से निर्मित किया गया, जिसके परिणामस्वरूप कार्बनिक और आयनिक-तरल -आधारित इलेक्ट्रोलाइट्स की उपस्थिति में बेहतर प्रदर्शन हासिल हुआ। इसका श्रेय पदार्थ की अच्छी क्रिस्टलीयता के परिणामस्वरूप मिली बेहतर चालकता के साथ साथ कार्बनिक और आईएल-आधारित इलेक्ट्रोलाइट्स की उपस्थिति में एफईएस2 इलेक्ट्रोड की ठोस सतह के साथ तरल की संपर्क बनाने की क्षमता में उल्लेखनीय रूप से बढ़त को दिया जा सकता है। एफईएस2 इलेक्ट्रोड ने उच्च ऊर्जा और ऊर्जा घनत्व को प्रदर्शित किया, जो विद्युत रासायनिक गुणों को बढ़ाने के लिए इस्तेमाल की गई प्रक्रिया की भूमिका को स्पष्ट रूप से उजागर करता है।
प्रकाशित पेपर का लिंक: DOI: 10.1039/D3CC02153J
चित्र: एफईओओएच पूर्ववर्ती से क्रिस्टलीय पाइराइट-FeS2 का निम्न-तापमान संश्लेषण और उच्च ऊर्जा घनत्व एससी में इसका अनुप्रयोग
स्वास्थ्य एवं परिवार कल्याण मंत्रालय
भारत ने अभूतपूर्व उपलब्धि दर्ज की, कोविड से कुल 1 करोड़ से अधिक मरीज स्वस्थ हुए
स्वस्थ होने वाले लोगों की संख्या संक्रमित मरीजों की तुलना में 44 गुना
कुल स्वस्थ हुए लोगों का 51 प्रतिशत मामला पांच राज्यों से
भारत ने आज कोविड के विरुद्ध लड़ाई में एक महत्वपूर्ण उपलब्धि दर्ज की है।
कुल मिलाकर अब तक कोविड-19 से ठीक होने वाले लोगों की संख्या एक करोड़ से अधिक  हो गई है।
पिछले 24 घंटे में 19,587 मरीजों को ठीक करके अस्पताल से छुट्टी दे दी गई है। राष्ट्रीय स्तर पर संक्रमण मुक्ति दर और भी बढ़कर 96.36 प्रतिशत हो गई है। संक्रमित मरीजों तथा स्वस्थ होने वाले लोगों की संख्या के बीच का अंतर  लगातार बढ़ रहा है।
स्वस्थ होने वाले लोगों की संख्या संक्रमित मरीजों की तुलना में 44 गुना है।
देश में कुल संक्रमित मरीजों की संख्या आज 2,28,083 हैं, जो अब तक के कुल मामलों की तुलना में केवल 2.19 प्रतिशत हैं।
पांच राज्यों यानी महाराष्ट्र, कर्नाटक, आंध्रप्रदेश, तमिलनाडु तथा केरल में कोविड से ठीक होने वाले 51 प्रतिशत मामले हैं।
राष्ट्रीय स्तर पर संक्रमण से मुक्त होने की दर 96.36 प्रतिशत है। राष्ट्रीय स्तर पर किए जा रहे प्रयासों का अनुसरण करते हुए, सभी राज्यों/केन्द्र शासित प्रदेशों में संक्रमण से मुक्त होने की दर 90 प्रतिशत से अधिक है।
भारत में संक्रमण से मुक्त होने की दर विश्व में सबसे अधिक है। संक्रमण के अधिक मामले वाले देशों में भारत की तुलना में संक्रमण से मुक्त होने की दर कम है।
जांच सुविधाएं बढ़ाने से भारत में संक्रामकता दर भी कम हुई है। दैनिक संक्रामकता दर 3 प्रतिशत से कम है।
17 राज्यों/केन्द्र शासित प्रदेशों में साप्ताहिक संक्रामकता दर राष्ट्रीय औसत से अधिक है।
10 राज्यों/केन्द्र शासित प्रदेशों में नए स्वस्थ होने वाले मरीजों की संख्या का 79.08 प्रतिशत हिस्सा पाया गया है।
केरल में एक दिन में अधिकतम 5,110 मरीज स्वस्थ हुए हैं। इसके बाद नए स्वस्थ होने वाले 2,570 लोगों के साथ महाराष्ट्र का स्थान है।
10 राज्यों/केन्द्र शासित प्रदेशों से नए संक्रमण के 83.88 प्रतिशत मामले सामने आए हैं।
पिछले 24 घंटे में केरल में 6,394 मामले सामने आए हैं। महाराष्ट्र मेंकल 4,382 नए मामले सामने आए, जबकि छत्तीसगढ़ में 1,050 नए मामले सामने आए।
पिछले 24 घंटे में कोविड से मृत्यु के 222 मामले सामने आए हैं। इनमें से 67.57 प्रतिशत मामले छह राज्यों/केन्द्र शासित प्रदेशों से हैं।
महाराष्ट्र में एक दिन में मृत्यु के अधिकतम 66 मामले सामने आए हैं। केरल में 25 लोगों की मृत्यु हुई, जबकि पश्चिम बंगाल में मौतों के 22 नए मामले सामने आए।
रक्षा मंत्रालय
सेना प्रमुख श्रीलंका की यात्रा पर रवाना
थल सेनाध्यक्ष  जनरल एम एम नरवणे दिनांक 12 से 16 अक्टूबर 2021 तक श्रीलंका के दौरे पर गए हैं। सेना प्रमुख के रूप में यह उनकी श्रीलंका की पहली यात्रा है।
यात्रा के दौरान वह देश के वरिष्ठ सैन्य और नागरिक नेतृत्व से मुलाकात करेंगे, जहां वह भारत-श्रीलंका रक्षा संबंधों को आगे बढ़ाने के तरीकों पर चर्चा करेंगे। सेना प्रमुख सुरक्षा प्रतिष्ठान के वरिष्ठ अधिकारियों के साथ अनेक बैठकों के माध्यम से श्रीलंका और भारत के बीच उत्कृष्ट रक्षा सहयोग को आगे बढ़ाएंगे और रक्षा संबंधी विभिन्न मुद्दों पर विचारों का आदान-प्रदान करेंगे। वह सेना प्रमुखों के साथ बातचीत करेंगे, श्रीलंकाई सेना के मुख्यालय, गजबा रेजिमेंटल मुख्यालय और श्रीलंकाई सैन्य अकादमी का दौरा करेंगे।
सेना प्रमुख भारत और श्रीलंका के बीच संयुक्त अभ्यास "एक्सरसाइज मित्र शक्ति" के समापन चरण का गवाह बनेंगे और बाद में बटालांडा में डिफेंस सर्विसेज कमांड एंड स्टाफ कॉलेज में छात्रों और शिक्षकों को संबोधित करेंगे।
सेना प्रमुख का श्रीलंका के माननीय राष्ट्रपति और माननीय प्रधानमंत्री से भी मिलने का कार्यक्रम है।
सूक्ष्म, लघु एवं मध्यम उद्यम मंत्रालय
खादी के लिए उत्कृष्टता केंद्र  नई दिल्ली के एनएसआईसी ओखला में 20-23 अक्टूबर, 2022 तक आयोजित चार दिवसीय कार्यक्रम- भारत शिल्प सप्ताह के चौथे संस्करण में खादी के लिए डिजाइन दिशा-निर्देशों को प्रदर्शित करेगा
बुनावट, वजन और कपड़े की सामग्री के संबंध में खादी एक विविधतापूर्ण वस्त्र है। प्रधानमंत्री ने युवाओं के लिए फैशन के माध्यम से देश को बदलने में खादी की भूमिका पर जोर दिया है। व्यापक स्तर पर दर्शकों के लिए खादी की विविध विशेषताओं को दिखाने के हमारे प्रयासों के तहत खादी के लिए उत्कृष्टता केंद्र  भारत शिल्प सप्ताह के चौथे संस्करण में खादी के लिए डिजाइन निर्देश का प्रदर्शन कर रहा है। यह नई दिल्ली के एनएसआईसी ओखला में 20-23 अक्टूबर, 2022 तक आयोजित चार दिवसीय कार्यक्रम में स्टॉल डी-1 पर किया जा रहा है।
एमएसएमई मंत्रालय ने खादी के लिए उत्कृष्टता केंद्र की स्थापना की है। यह राष्ट्रीय फैशन प्रौद्योगिकी संस्थान के सहयोग से खादी और ग्रामोद्योग आयोग  की सहायता करने के लिए प्रयोग, नवाचार और डिजाइन का एक केंद्र है। केंद्र, खादी को फैशनेबल और युवाओं के अनुकूल बनाने की दिशा में काम कर रहा है। केंद्र के पास इसके हब के रूप में दिल्ली और बेंगलुरू, गांधीनगर, कोलकाता और शिलांग में शाखा केंद्र हैं।
खादी संवाद- आगे का रास्ता, खादी संस्थानों के लिए डिजाइन दिशा-निर्देश के रूप में चार कहानियों को दिखाएगा। ये चार विषयवस्तु हाथ से काते हुए हस्तनिर्मित कपड़े में मूल्य जोड़ने के लिए रंग पैलेट, प्रिंट, बुनाई संरचनाओं और सतह तकनीकों के संदर्भ में खादी की विविध विशेषताओं को सामने लाएंगी। नील राग प्राकृतिक नीले रंग 'इंडिगो' को दिखाता है, जो विभिन्न भावनाओं के साथ प्रतिध्वनित होता है। अभ्रक विषयवस्तु राजस्थान के शेखावाटी क्षेत्र की हवेलियों के भित्तिचित्रों से प्रेरित है। सृष्टि, जिसका अर्थ ब्रह्मांड है, खादी की सफेद से रंगीन होने की यात्रा को दर्शाता है। कशिश एक खनिज आधारित प्राकृतिक रंग है। इसके चारकोल रंगों की सुंदरता की प्रशंसा हल्दी पीले और मंजिष्ठा लाल के प्राकृतिक रंगों के साथ की जाती है। यह परिकल्पना की गई है कि ये डिजाइन निर्देश युवाओं को आकर्षित करने के लिए प्रचलित और फैशनेबल वस्त्र बनाने में खादी संस्थानों को सक्षम बनाएंगे। इसके अलावा विषयवस्तुगत प्रदर्शन घरेलू और परिधान क्षेत्रों में सीओईके के किए गए कार्यों को भी प्रदर्शित करेगा।
युवा कार्यक्रम एवं खेल मंत्रालय
एसएआई ने प्रधानाध्यपकों, पीई शिक्षकों के लिए खेलो इंडिया मोबाइल ऐप ऑनलाइन प्रशिक्षण कार्यक्रम शुरू किया
भारतीय खेल प्राधिकरण  शिक्षा बोर्ड सीआईएससीई और सीबीएसई के सहयोग से 'खेलो इंडिया फिटनेस असेसमेंट ऑफ स्कूल गोइंग चिल्ड्रेन' विषय पर सीआईएससीई स्कूलों के फिजिकल एजुकेशन  शिक्षकों के प्रशिक्षण के लिए एक ऑनलाइन कार्यक्रम की मेजबानी करेगा।
यह कार्यक्रम 7 अगस्त से शुरू होगा और दो जोन के 2,615 सीआईएससीईस्कूलों के 7,500 प्रतिभागियों को लक्षित करेगा। स्कूली बच्चों के फिटनेस स्तर का आकलन करने और जमीनी स्तर पर मौजूद व्यापक प्रतिभा भंडार में से भविष्य के संभावित चैंपियन की पहचान करने के लिए बड़े पैमाने पर इस प्रशिक्षण का आयोजन किया जा रहा है।
इस प्रशिक्षण कार्यक्रम का आयोजन कोविड-19 के प्रकोप के मद्देनजर किया गया है क्योंकि इस वैश्विक महामारी के फैलने के कारण स्कूल बंद हो गए हैं और देश भर में ऑनलाइन कक्षाओं या वेबिनार के जरिये नए शैक्षणिक सत्र शुरू हो चुके हैं। इसलिए मौजूदा परिस्थिति में स्कूलों में छात्रों के शारीरिक मूल्यांकन और प्रशिक्षकों का प्रशिक्षण  का आयोजन तब तक उनके मूल प्रारूप में नहीं किया जा सकता जब तक बच्चे और शिक्षक दोबारा स्कूल नहीं जाने लगेंगे।
इसलिए 7 अगस्त को विभिन्न स्कूलों के प्रधानाध्यापकों अथवा संस्थानों के प्रमुखों को अपने पीई शिक्षकों को ज्ञान, दृष्टिकोण और कौशल के साथ सशक्त बनाने की आवश्यकता के बारे में जागरूक किया जाएगा। साथ ही उन्हें 2020-21 के लिए लक्ष्य देने के अलावा खेलो इंडिया मोबाइल ऐप  के माध्यम से खेलो इंडिया फिटनेस आकलन करने के लिए प्रोत्साहित किया जाएगा। इस सत्र का शीर्षक है 'होल स्कूल एप्रोच टु फिटनेस'।
स्कूल पीई शिक्षकों को 1 से 14 अगस्त तक एसेस्टर मोबाइल ऐप का प्रशिक्षण और तकनीकी जानकारी प्रदान की जाएगी। उन्हें खेलो इंडिया फिटनेस फॉर स्कूल गोइंग चिल्ड्रन और फिट इंडिया, खेलो इंडिया के तहत परीक्षा लेने, खेलो इंडिया असेसमेंट प्रोटोकॉल, प्रतिभाओं की पहचान के लिए रूपरेखा, 2020-21 के लिए लक्ष्य आदि तमाम विषयों पर विभिन्न सत्रों में जानकारी दी जाएगी।
यह प्रशिक्षण चयनित मास्टर ट्रेनरों द्वारा प्रदान किया जाएगा जिन्होंने 2019 में विभिन्न राष्ट्रीय एवं क्षेत्रीय स्तर के ऑफलाइन एवं ऑनलाइन टीओटी का संचालन किया था और उनके स्कूलों का मूल्यांकन किया था। 31 जुलाई तकदेश भर में कुल 257 टीओटी आयोजित किए गए हैं। इसके तहत लॉकडाउन से पहले और बाद में अब तक 24,500 से अधिक प्रशिक्षकों को प्रशिक्षित किया गया है और कुल 22,450 स्कूल पंजीकृत हुए हैं।
पर्यटन मंत्रालय
पर्यटन मंत्रालय ने पर्यटकों की सुविधा के लिए ऑनलाइन प्रमाणन कार्यक्रम शुरू किया
पर्यटन सचिव श्रीमती रश्मि वर्मा ने आज नई दिल्ली में अतुल्य भारत पर्यटक सुविधा प्रमाणन  कार्यक्रम की शुरूआत की। केन्द्रीय मंत्री श्री के. जे. अल्फोंस ने पहले ही इसका 27 सितंबर 2018 को विश्व पर्यटन दिवस तथा राष्ट्रीय पर्यटन दिवस समारोह के अवसर पर शुभारंभ किया था। आज से इसके विधिवत शुरू होने के बाद, अब सभी प्रतिभागी इस कार्यक्रम के लिए ऑनलाइन पंजीकरण कर पायेंगे। आईआईटीएफसी भारतीय नागरिकों को पर्यटन से जुड़े कौशल को विकसित करने और बढ़ाने में मदद करेगा, और जिससे वे देश भर में पर्यटकों को ज्यादा सहज एवं सरल तरीके से मदद कर पायेंगे।
प्रमाणन कार्यक्रम की रूपरेखा को बुनियादी और उन्नत केंद्रित पाठ्यक्रम बनाया गया है ताकि उपयोगकर्ता इसे अपने समय, स्थान, जगह और गति के अनुसार सीख सके। इस पाठ्यक्रम की पंजीकरण प्रक्रिया के साथ ही एक बुनियादी प्रारंभिक मॉड्यूल को भी आज से शुरू किया गया है। इसके बाद 19 नवंबर 2018 से भुगतान प्रक्रिया शुरू हो जाएगी, जहां कोई भी 10+2 पास उम्मीदवार बुनियादी पाठ्यक्रम में नामांकन ले सकता है, इस पाठ्यक्रम के तहत 7 मॉड्यूल शामिल किए गए हैं, जिसका उद्देश्य ज्ञान, कौशल और तौर-तरीके जैसी सुविधा सिर्फ 2000 रूपये के नाममात्र शुल्क पर प्रदान करना है। इस कार्यक्रम को सफलतापूर्वक पूरा करने के बाद वह व्यक्ति या छात्र भारत सरकार के पर्यटन मंत्रालय से प्रमाणित पर्यटक सहायक या समन्वयक बन जायेगा। आने वाले समय में इस क्षेत्र में काम कर रहे लोगों के लिए सरकार ने अलग से एक उन्नत स्तर के रिफ्रेशर पाठ्यक्रम भी शुरू करना प्रस्तावित कर रखा है।
इस अवसर पर बोलते हुए श्रीमती रश्मि वर्मा ने कहा कि 'पर्यटक गाइड' की अवधारणा अब दुनिया में बदल गई है और इस नए युग में पर्यटक सहायक या समन्वयक एक 'कहानीकार' की भूमिका में है। सचिव ने कहा कि इस ऑनलाइन कार्यक्रम में स्थानीय लोगों के लिए नौकरी, स्थानीय अनुभव और पारंपरिक ज्ञान का उपयोग करने सहित कई फायदे होंगे और इसमें किसी भी आयु वर्ग या किसी भी जगह के लोगों के शामिल होने की सुविधा है। साथ ही सचिव ने यह भी कहा कि सरकार की इस पहल से पर्यटकों के लिए समृद्ध अनुभवी सहायक उपलब्ध होंगे और साथ ही साथ यह बहुत प्रतिस्पर्धी भी होगा जिससे इस सहायकों या समन्वयकों को पर्यटकों को ज्यादा-ये-ज्यादा सुविधा एवं लाभ मिल पायेगा।
आईआईटीएफसी कार्यक्रम एक उत्साही छात्र से लेकर दूरदराज के इलाकों में स्थित लोगों के लिए भी है, यह वैसे महत्वाकांक्षी गृहस्थ के लिए भी है जो अभी गाल में ही उच्च-माध्यमिक  की अर्हता प्राप्त की है एवं वह अपने घर बैठे पर्यटक सुविधा कौशल को समझने को इच्छुक है। यह एक स्थानीय नागरिक को अपने घरेलू स्थान पर रहकर जीवन शैली बदलने के लिए महत्वाकांक्षी योजना के रूप में भी कार्य करेगा, जिसमें कोई भी व्यक्ति कौशल प्राप्त कर अपनी क्षेत्रीय भाषा में भी रहकर रोजी-रोटी कमा सकता है।
इस ऑनलाइन शिक्षण प्रबंधन कार्यक्रम को मैसर्स विप्रो लिमिटेड ने विकसित किया है तथा इसके कंटेट  को भारतीय पर्यटन एवं यात्रा प्रबंधन संस्थान  ने बनाया है।
इस कार्यक्रम के दौरान, मंत्रालय ने मैसर्स यात्रा ऑनलाइन के साथ ‘विरासत को गोद लेने’ के तहत, ‘अपनी धारोहर अपनी पहचान’ के अंतर्गत  नई दिल्ली स्थित कुतुब मीनार  महाराष्ट्र स्थित अजंता की गुफाएं  जम्मू-कश्मीर के लेह पैलेस और  कर्नाटक में हजारा राम मंदिर और हम्पी के लिए चार एमओयू पर हस्ताक्षर भी किए।
प्रधानमंत्री कार्यालय
प्रधानमंत्री ने पीएसएलवी सी54 मिशन के सफल प्रक्षेपण पर इसरो और एनएसआईएल को बधाई दी
प्रधानमंत्री श्री नरेन्द्र मोदी ने पीएसएलवी सी54 मिशन के सफल प्रक्षेपण पर इसरो और एनएसआईएल को बधाई दी है। श्री मोदी ने इस प्रक्षेपण में शामिल सभी कंपनियों को भी बधाई दी है।
ट्वीट्स की एक श्रृंखला में, प्रधानमंत्री ने कहा;
"पीएसएलवी सी54 मिशन के सफल प्रक्षेपण पर @ISRO और एनएसआईएल को बधाई। ईओएस-06 उपग्रह हमारे समुद्री संसाधनों के उपयोग में सुधार करने में मदद करेगा।"
"भारतीय कंपनियों @PixxelSpace और @DhruvaSpace के 3 उपग्रहों का प्रक्षेपण एक नए युग की शुरुआत का सूत्रपात करता है, जहां अंतरिक्ष प्रौद्योगिकी में भारतीय प्रतिभा का पूर्ण सदुपयोग किया जा सकेगा। इस प्रक्षेपण में शामिल सभी कंपनियों और सभी लोगों को बधाई।"
वाणिज्य एवं उद्योग मंत्रालय
वाणिज्य मंत्री श्री पीयूष गोयल ने एनआईटीआईई, मुंबई में लॉजिस्टिक और सप्लाई चेन प्रबंधन में उत्कृष्टता केन्द्र का उद्घाटन किया
इंडस्ट्रियल इंजीनियरिंग में अपार संभावनाएं हैं, आप जो काम कर रहे हैं, उससे इस देश का भविष्य बदल सकते हैं- श्री पीयूष गोयल
केन्द्रीय वाणिज्य एवं उद्योग मंत्री, श्री पीयूष गोयल ने आज राष्ट्रीय औद्योगिक इंजीनियरिंग संस्थान , मुंबई में 'लॉजिस्टिक्स और सप्लाई चेन मैनेजमेंट में उत्कृष्टता केंद्र' का उद्घाटन किया।
केन्द्र का उद्घाटन करते हुए, केन्द्रीय मंत्री ने कहा कि वैश्वीकृत दुनिया में एक दूसरे पर बढ़ती निर्भरता अनेक मोर्चों जैसे पैकेजिंग, परिवहन पर अनुसंधान, भंडारण एवं अन्य में सार्थक मूल्यवर्धन की मांग करती है।
“मुझे उम्मीद है कि आज उद्घाटन किया गया उत्कृष्टता केन्द्र लॉजिस्टिक क्षेत्र को अधिक लागत प्रभावी बनाने, क्षेत्र को और अधिक प्रतिस्पर्धी बनाने, नई नौकरियां पैदा करने, अधिक निर्यात करने, विश्व बाजारों के साथ बेहतर जुड़ाव, पहुंच का विस्तार करने और भारत में अधिक आर्थिक गतिविधि लाने में मदद करेगा" उन्होने कहा।
एनआईटीआईई कम्युनिटी को संबोधित करते हुए श्री गोयल ने कहा कि भारत औद्योगिक इंजीनियरिंग प्रशिक्षण, अनुसंधान और अध्ययन के शुरुआती चरण में है। “औद्योगिक इंजीनियरिंग में बहुत विशाल संभावनाएं हैं, आप अपने काम से इस देश का भविष्य बदल सकते हैं। औद्योगिक इंजीनियरिंग का काफी इस्तेमाल रेस्तरां डिजाइन और संचालन, ई-कॉमर्स व्यवसाय और सार्वजनिक सेवाओं के वितरण जैसे क्षेत्रों में भी होता है” माननीय मंत्री ने कहा।
एनआईटीआईई के बारे में बोलते हुए, श्री गोयल ने कहा, "जब मैंने एनआईटीआईई द्वारा किए गए अच्छे कामों को देखा, तो मैंने महसूस किया कि सरकार का समर्थन सार्वजनिक, निजी और अकादमिक हितधारकों और भागीदारों को एक साथ काम करने में मदद करेगा"। मुंबई के पवई में स्थित एनआईटीआईई एक प्रमुख प्रबंधन शिक्षा संस्थान है, जो इंजीनियरिंग प्रबंधन में अग्रणी है, और यह आपूर्ति श्रृंखला प्रबंधन और संचालन के क्षेत्र में परिवर्तनकारी योगदान के लिए व्यापक रूप से जाना जाता है।
लॉजिस्टिक और सप्लाई चेन मैनेजमेंट के उत्कृष्टता केंद्र के बारे में
वैश्विक प्रतिस्पर्धा और आर्थिक संकट से उत्पन्न चुनौतियों के कारण आपूर्ति श्रृंखलाओं का प्रबंधन अधिक से अधिक जटिल होता जा रहा है। इस परिदृश्य में, केन्द्र अप्लाइड रिसर्च और विकास गतिविधियों के माध्यम से लॉजिस्टिक और सप्लाई चेन मैनेजमेंट में अत्याधुनिक अनुसंधान, जानकारियों में बढ़ोतरी और क्षमता निर्माण में योगदान देगा।
जटिल लॉजिस्टिक ऑपरेशंस की निगरानी और विश्लेषण को मजबूती देने के लिए केन्द्र कृत्रिम बुद्धिमत्ता और मशीन लर्निंग एप्लीकेशन और डिजिटल ट्विन और कंट्रोल टावरों के माध्यम से आधुनिक जानकारियों का प्रसार करने और डिजिटलीकरण, एनालिटिक्स और आईओटी एप्लीकेशन और निर्णय समर्थन प्रणाली को बढ़ावा देने के लिए उच्च गुणवत्ता वाले कार्यक्रमों को शुरू करने और प्रशिक्षित करने के लिए एक प्रेरक शक्ति के रूप में कार्य करेगा।
केन्द्र उद्योग और राष्ट्रीय और अंतर्राष्ट्रीय निकायों के सहयोग से नवीन समाधान खोजने के लिए अनुसंधान परियोजनाओं को अंजाम देगा। स्थिरता और ग्रीन सप्लाई चेन के साथ लॉजिस्टिक औऱ सप्लाई चेन मैनेजमेंट पर ध्यान केंद्रित किया जाएगा।
कार्यक्रम में मंत्री के भाषण को नीचे दिए गए लिंक से देखा जा सकता है।
Follow us on social media: @PIBMumbai /PIBMumbai /pibmumbai pibmumbai[at]gmail[dot]com